Keskturg
Keskturg (ka Tallinna Keskturg) on turg Tallinnas Kesklinna linnaosas Keldrimäe asumis Keldrimäe tänav 9. Turg rajati 1947. aastal. Keskturul asus Nõukogude ajal Tallinna Mererajooni kultuurimaja ehk Turu klubi. 1990. aastate keskel turg erastati. Aastani 2019 kuulus Keskturg Turukaubanduse AS-ile, 2019. aastal ostis turu Astri Grupp. Astri Grupile kuuluvad Tartu Lõunakeskus, Pärnu Keskus, Narva Astri Keskus ja Fama Keskus ning Tallinna Balti Jaama Turg.